Casemiro Batista
Actualitzada 21/11/2017 a les 11:16
La pansa és un acompanyament perfecte per als rostits i els estofats que ens fan passar el fred a l’hivern. És un aliment molt indicat per als nens, per la seva dolçor natural i les seves propietats calòriques i energètiques. Les panses tenen un alt contingut de fructosa, i guarden tots els valors nutricionals dels grans de raïm frescos.
Són un dels fruits assecats amb més quantitat de vitamines, aminoàcids i minerals, i contenen una gran quantitat de potassi, que ajuda a millorar la circulació i regula la pressió arterial.
Un altre dels seus punts forts, i pel qual són reconegudes les panses, és pel fòsfor, un dels macrominerals més importants del cos humà, ja que representa l’1% del nostre pes i ens ajuda a mantenir la memòria i millora el funcionament renal, entre d’altres.
Les panses lliguen molt bé amb la gran majoria d’aliments i les podem trobar sobretot en amanides variades o en plats de carn i peix.
Bacallà fet a filets
Grans d’all al gust
Tomàquets per fer sofregit
Per començar, posem les panses en remull amb el vi dolç, s’hi han d’estar durant una bona estona. Mentrestant, enfarinem les peces de bacallà i les deixem a punt. En una paella, daurem els alls amb una mica d’oli, i quan estiguin enrossits els traiem, deixant l’oli a la paella, i els reservem. Al mateix oli, hi fregim el bacallà enfarinat. Un cop fet, també el reservem. A la mateixa paella hi sofregim la ceba, picada a juliana, i hi afegim el tomàquet, les panses i els pinyons. Deixem que el sofregit es vagi fent, a poc a poc, durant una bona estona. Preparem una safata o una cassola que puguin anar al forn. Hi posem una capa de sofregit, un tros de bacallà amb una làmina de pebrot a sobre, i ho cobrim amb la resta de la salsa de tomàquet. Ho enfornem uns 15 minuts a 180 graus i ho servim.
10.Fridays For Future vol que Govern declari...